
[bookmark: נקודה_זמנית]הנחיות להגשת דו"ח שנתי למס הכנסה
בערך בחודשי מאי-יוני חייבים להגיש דו"ח שנתי;   רואה החשבון יכול להתאחר עוד כמה חודשים.
מעל מחזור מסויים [81,000 ליחיד, או 162,000 לזוג] צריך למלא את טופס 1301 באינטרנט, ולשדר אותו, ולהדפיס אותו, ולהחתים אותו במשרדי מס הכנסה, בצירוף עוד טפסים, כדלקמן;   בהכנסה פחותה מזו - ניתן למלא טופס ידני ללא שידור.
משרדי מס הכנסה פתוחים בחיפה:
לשכת המס: ביום א',ה' 8:30-13:00, בימים ב',ד' גם בשעה 15:00-18:00, וביום ג' - סגור.   עמדה לקבלת קהל בימים א-ה בשעות 8:30 עד 13:00, ובין השעות 15:00-18:00 פרט ליום ג'.   הדרכה למילוי טופס המס, וכן ניתן להחתים שם את הטפסים: כל יום בשעות 13:00-18:00 - בימים שניתן להגיש בהם את הטפסים, כלומר בחודשי מאי-יוני, תלוי מתי היה פסח.
מה להביא להחתמה במשרדי המס:
צילום צ'ק של חשבון בנק פעיל
קבלות מקוריות של תרומות על פי סעיף 46
טפסי 106 של פירוט הכנסות ממקום העבודה.
טופס 1301 'דין וחשבון על ההכנסות בארץ ובחו"ל' לאחר ששודר באינטרנט, והודפס, ונחתם על ידי
טופס 1320 נספח א' - 'חישוב ההכנסה החייבת מעסק או ממשלח יד', כשהוא מלא [בכתב יד] וחתום על ידי.
עדיף להביא את הטפסים 1301,1320 מודפסים וחתומים פעמיים, כדי להשאיר שם אחד חתום, ולהביא עמי בחזרה אחד חתום, לצורך הוכחה שהוא הוחתם בזמן.
מה לשמור שבע שנים
קבלות על דלק, ביטוח רכב, ביטוח חיים, צמיגים, וכדו' - מגובה בקבלות
פנקסנות קבלות.
מילוי טופס 1320
בפרטים - למלא את הפרטים שלי;   'מס' חודשי הפעלה בשנת המס' = 12;   'סה"כ הכנסות' - הוא ההכנסות בצירוף ההוצאות;   'קניות במשך השנה' - הוא הוצאות עבור העסק, מגובות בקבלות;   'הוצאות רכב' - לרשום את סכום הביטוח ועוד הוצאות מגובות בקבלות;   'החלק המותר בניכוי עפ"י התקנות' - לרשום 45%;   ומשמאל - לרשום את החישוב של הוצאות רכב כפול 0.45;   'הוצאות משרדיות' - לרשום 'משלוחי חוברות';   בצד שמאל - לרשום כמה עלו המשלוחים, מגובה בסכומים הרשומים בפנקס הקבלות;   'סה"כ הוצאות מותרות בניכוי' - לרשום את סה"כ ההוצאות שרשומות בסעיפים דלעיל, קניות, הוצאות רכב והוצאות משרדיות;   'סה"כ הכנסות פחות הוצאות' - לחשב את סה"כ ההכנסות פחות סה"כ ההוצאות;   לחתום למטה.
מילוי טופס 1301
[דף 1] 'בן הזוג הרשום' - זה שעל שמו התיק [יואל];   'העיסוק העיקרי' - שכיר במועצה הדתית רכסים';   'שם העסק' - יעוץ כהלכה;   בן/בת הזוג' - חיה;   תאריך וחתימת שני בני הזוג בתחתית הדף.
[דף 2] שדה 150 - הוא הסכום הרשום בטופס 1320 בסעיף 'סה"כ הכנסות פחות הוצאות';   שדה 158 נלקח מטופס 106 יואל, ושדה 172 - מטופס 106 חיה, כאשר בטפסי 106 כתוב מספר השדה;   שדה 186 - לרשום 0;   שדה 238 - הוא הסכום הרשום בטופס 1320 בסעיף 'סה"כ הכנסות'.
[דף 3] לסמן את שדות 20,21;   שדות 218,219,244,248 - למלא מטפסי 106.
[דף 4] שדה 86 - למלא מטופס 106;   שדה 237 - למלא סה"כ התרומות עפ"י סעיף 46, חשוב לרשום זאת שם ולא בשדה 37 - כי רושמים זאת בטור של בן הזוג בעל ההכנסה הגבוהה יותר;   שדה 294 - הוא הסכום הרשום בטופס 1320 בסעיף 'סה"כ הכנסות';   שדות 41,42 - למלא מטפסי 106, ואת אותו סכום לרשום מצד ימין של כל אחד מהם.
כשמגישים טופס 1301 - אין צורך בהגשה נפרדת של דו"ח מקוצר [טופס 0135]  עם קבלות כדי לקבל החזר על קבלות, ומ"מ ניתן לקבל החזר עד שש שנים לאחור.
לצרף לשידור את הקבלות על תרומות, טפסי 106 מכל המעסיקים, טופס 1320, וטופס 1301 [הדו"ח עצמו].

